Rassie waag met nuwe Bokspan | Netwerk24
Kwagga Smith (links) en RG Snyman is twee van die handjievol spelers wat verlede naweek teen Argentinië gespeel het in Salta, wat Saterdag op Loftus Versfeld ook in aksie sal wees teen die Poemas.Foto: Getty Images
Die diepte van Springbok-rugby sal Saterdag op Loftus Versfeld in Pretoria tot die uiterste beproef word.
Rassie Erasmus, hoofafrigter van die Bokke, het Woensdag ’n opdrafspan vir die toets teen Argentinië aangekondig wat straks slegs een eerstekeuse-speler, die flank Siya Kolisi, bevat.
Kolisi, die Bok-kaptein, het pas herstel van ’n kniebesering en sal die eerste keer vanjaar die Groen-en-Goud dra. Hy sal waarskynlik vroeg in die tweede helfte deur Marco van Staden of Kwagga Smith vervang word.
Nie een van die 15 spelers wat in die beginspan was vir die Bokke se klinkende sege in Salta verlede naweek, is in die opdrafspan vir die Loftus-toets nie.
Nie een van die 15 spelers wat in die beginspan was vir die Bokke se klinkende sege in Salta verlede naweek, is in die opdrafspan vir die Loftus-toets nie. En van die 23-tal wat in Salta diens gedoen het, is slegs vyf (Smith, RG Snyman, Faf de Klerk, Frans Steyn en Jesse Kriel) die naweek weer in aksie.
Die haker Scarra Ntubeni sal sy toetsdebuut maak as hy Saterdag as plaasvervanger opgestuur word. Die veteraan Schalk Brits (38) sal die nr. 2-trui in die beginspan dra. Brits het in 2008 laas, teen Australië, ’n toets begin. – Sportredaksie
Warrick Gelant, Sbu Nkosi, Jesse Kriel, André Esterhuizen, Dillyn Leyds, Elton Jantjies, Cobus Reinach, Marcell Coetzee, Rynhardt Elstadt, Siya Kolisi, Lood de Jager, RG Snyman, Vincent Koch, Schalk Brits (k), Thomas du Toit. PLAASVERVANGERS: Scarra Ntubeni, Lizo Gqoboka, Wilco Louw, Marvin Orie, Marco van Staden, Kwagga Smith, Faf de Klerk, Frans Steyn.
Hoogtepunte van Salta-toets:
Meer oor: Siya Kolisi | Rassie Eramus | Scarra Ntubeni | Pretoria | Loftus Vers­Feld | Springbokke | Poemas | Nuwelinge | Toets | Rugby